b"\n_START_ARTICLE_\nOMC (glasbena skupina)\n_START_SECTION_\nZa\xc4\x8detki (1993-1995)\n_START_PARAGRAPH_\nSkupino Otara Millionaires Club je prvotno leta 1993 ustanovil Phil Fuemana, potem ko sta njegovi dve prej\xc5\xa1nji skupini Houseparty in Fuemana prenehali z delovanjem. Phil je s svojim mlaj\xc5\xa1im bratom Paulyjem Fuemano posnel dve pesmi, ki sta naposled kon\xc4\x8dala na albumu producenta Alana Janssona z naslovom Proud. Pauly Fuemana je \xc5\xbeelel nadaljevati z glasbenim ukvarjanjem in je zato pristopil do Janssona. Ta mu je predlagal, da naj obdr\xc5\xbei za\xc4\x8detnice OMC kot ime skupine, s \xc4\x8dimer sta Fuemana in Jansson tudi uradno noge spravila skupino OMC. \xc4\x8ceprav je bil Fuemana tisti, ki je projektu posodil obraz, hodil po svetu in nastopal, pa sta glasbo ustvarjala oba. Fuemana je opravljal vlogo glavnega pevca in je preigral tudi nekatere instrumentalne vlo\xc5\xbeke, medtem ko je Jansson sodeloval pri pisanju tekstov in produciranju albumov.\n_START_SECTION_\n\xc2\xbbHow Bizarre\xc2\xab\xc2\xa0(1995-1997)\n_START_PARAGRAPH_\nSkupina OMC je pod okriljem zalo\xc5\xbebe Simona Grigga huh! konec leta 1995 v Novi Zelandiji izdala pesem\xc2\xa0\xc2\xbbHow Bizarre.\xc2\xab\xc2\xa0Pesem je nemudoma pridobila status uspe\xc5\xa1nice, \xc4\x8detudi vsaj na za\xc4\x8detku \xc5\xa1e niti ni imela videospota. Na za\xc4\x8detku leta 1996 je zasedla vrh novozelandske glasbene lestvice in na njem ostala tri tedne. Prodali so preko 35.000 izvodov (3x platinsta plo\xc5\xa1\xc4\x8da), \xc4\x8desar v Novi Zelandiji \xc5\xa1e do danes ni nih\xc4\x8de presegel. Istega leta je pesem pri\xc5\xa1la na avstralsko glasbeno sceno in pet tednov ostala na vrhu tamkaj\xc5\xa1nje glasbene lestvice. V de\xc5\xbeeli Aborid\xc5\xbeinov sta Fuemana in Jansson prodala preko 150.000 izvodov, kar jima je prineslo platinsto plo\xc5\xa1\xc4\x8do. Pesem je nato na britanski lestvici UK Singles Chart zasedla 5. mesto ter v nekaterih drugih evropskih dr\xc5\xbeavah in drugod po svetu nekaj \xc4\x8dasa zasedala vodilna mesta glasbenih lestvic._NEWLINE_Uspehu pesmi je sledil izid prvega albuma, ki je nosil enak naslov - How Bizarre. Tretja pesem z albuma, z naslovom\xc2\xa0\xc2\xbbOn the Run,\xc2\xab\xc2\xa0je na britanski lestvici leta 1997 zasedla 56. mesto. Leta 1997 in 1998 je pesmi\xc2\xa0\xc2\xbbHow Bizarre\xc2\xab\xc2\xa0uspel \xc5\xa1e preboj na ameri\xc5\xa1ko lestvico Billboard's Hot 100 Airplay, na kateri se je obdr\xc5\xbeala 36 tednov in v tem \xc4\x8dasu pristala najvi\xc5\xa1je na 4. mestu. Pesem ni nikoli pristala na redni Billboardovi lestvici Billboard Hot 100, ker pesem v ZDA ni iz\xc5\xa1la v komercialni obliki. Album How Bizarre, ki pa je pristal na ameri\xc5\xa1kih prodajnih policah, je presegel milijon kupcev ter ob tem dobro dr\xc5\xbeal \xc5\xa1e v nekaterih drugih dr\xc5\xbeavah. Med letoma 1995 in 2000 je skupina OMC po ocenah prodala med 3 in 4 milijoni albumov po celem svetu, pri \xc4\x8demer How Bizarre velja za najbolje prodajani album katerega koli novozelandskega glasbenega ustvarjalca.\n_START_SECTION_\nNadaljevanje (1997-2010)\n_START_PARAGRAPH_\nMednarodni uspeh je skupina OMC stopnjevati z novimi pesmimi, ki pa se niso tako izkazale. Pesem\xc2\xa0\xc2\xbbLand of Plenty\xc2\xab\xc2\xa0je na novozelandski lestvici zasedla 5. mesto,\xc2\xa0\xc2\xbbRight On\xc2\xab\xc2\xa0je na Novi Zelandiji dosegla platinasto plo\xc5\xa1\xc4\x8do, medtem ko je\xc2\xa0\xc2\xbbOn the Run\xc2\xab\xc2\xa0obveljala za manj\xc5\xa1o mednarodno uspe\xc5\xa1nico, saj je bila posebej priljubljena na Nizozemskem in v Zdru\xc5\xbeenem kraljestvu. Leta 1998 sta se nato Fuemana in Jansson sprla glede avtorskih pravic. Spor je dosegel sodni epilog in po poravnavi je bilo dolo\xc4\x8deno, da sme Fuemana \xc5\xa1e naprej uporabljati ime OMC, \xc4\x8detudi kot solo ustvarjalec._NEWLINE_Leta 2002 so pesem\xc2\xa0\xc2\xbbHow Bizarre\xc2\xab\xc2\xa0uvrstili na 71. mesto lestvice 100 najve\xc4\x8djih enkratnih glasbenih \xc4\x8dude\xc5\xbeev, izbor je vodil William Shatner.\n_START_SECTION_\nPo razpadu (2010-trenutno)\n_START_PARAGRAPH_\nLeta 2007 je OMC za kratek \xc4\x8das spet opozorila nase s pesmijo\xc2\xa0\xc2\xbb4 All of Us,\xc2\xab\xc2\xa0pri kateri je sodelovala tudi Lucy Lawless. 31. januarja 2010 je v aucklandski bolni\xc5\xa1nici North Shore Hospital Pauly Fuemana umrl za redko obliko nevropatije. Star je bil 40 let."